Document ID: /roh_data/filtered/fineweb-2-filterrobots_roh.jsonl.gz/10325

A partir dals 27 da zercladur 2017 pon Na-Rumantschas e Na-Rumantschs far lur emprimas experientschas cun la lingua rumantscha cun tadlar la nova emissiun «Emprims pass» dal Radio Rumantsch.
Ensemen cun la magistra ed actura Marina Blumenthal fan Stefan Tscharner e Danilo Bavier, dus novs collavuraturs da RTR che na discurran anc betg rumantsch, questa stad lur emprimas experientschas cun il rumantsch. Lur capriolas linguisticas e volvalieungas acrobaticas èn d’udir questa stad a partir dals 27 da zercladur mintga mardi a las 10.15 al Radio Rumantsch.